מפרץ ג'מייקה

מפרץ ג'מייקה (באנגלית: Jamaica Bay) מתחבר עם מפרץ ניו יורק התחתון ממערב, דרך מצר רוקאווי (אנ'), והוא הלגונות המערביות ביותר בחוף הדרומי של לונג איילנד. מבחינה מוניציפלית, הוא מחולק בעיקר בין הרבעים של ברוקלין וקווינס, כאשר חלק קטן שייך למחוז נסאו. בחלקו הצפון מזרחי של המפרץ ממוקם נמל התעופה הבינלאומי JFK. בקצה המזרחי ביותר של שרטון החוף הדרומי של המפרץ (אנ') שמהווה את חצי האי רוקאווי (אנ') (להלן ייקרא חצי האי רוקאווי) המפריד בין המפרץ לבין האוקיינוס האטלנטי, נמצא מצר רוקאווי המזרחי (אנ') שמנקז לאוקיינוס את תעלת ריינולדס (אנ') שמדרום לחצי האי. המפרץ מכיל איי ביצות רבים. הוא היה ידוע כבר בשנות ה-40 בשם Grassy Bay (מפרץ הדשא). השם נובע מהעיירה הסמוכה ג'מייקה, שבתורה נובעת מיאמיקו, שיבוש של שם היונק "בונה" בשפת לנאפה, שדוברה על ידי הילידים האמריקאים שחיו באזור בזמן המגע הראשון שלהם עם האירופאים. הצליל הפונטי "y" באנגלית מאוית עם עם האות "j" בהולנדית, שפתם של האנשים הראשונים שכתבו על האזור. האנגלים שמרו על האיות ההולנדי הזה, אך לאחר קריאה חוזרת ודיבור על "ג'מייקה", החליפו לאט לאט את הצליל הפונטי ל-"j". מפרץ ג'מייקה הוא שפך מלוח אוטרופי העשיר בחומרים מזינים, המשתרע על פני כ-100 קמ"ר, עם עומק ממוצע של 4 מ'. טווח גאות חצי-יומי בממוצע 1.5 מ', וזמן המחזור הוא של כשלושה שבועות. המפרץ מתחבר למפרץ ניו יורק התחתון והאוקיינוס האטלנטי דרך מצר רוקאווי (אנ'), אזור זרם גבוה שרוחבו 970 מ' בנקודה הצרה ביותר שלו, עם עומק ממוצע של 7 מ'. מדידות שנלקחו במהלך סקרים אחרונים במפרץ ג'מייקה מצביעות על טווחים שנתיים ממוצעים לטמפרטורה של מעלה אחת עד 26 מעלות צלזיוס. מליחות של 20.5 עד 26 חלקים למיליון (ppm), חמצן מומס של 3.5 עד 18.5 מיליגרם/ליטר ו-pH של 6.8 עד 9. העמסת חומרי הזנה וחומרים אורגניים למפרץ ממפעלי טיהור שפכים ומנגר עילי, גורמות לפריחה של פיטופלנקטון ולריכוזים גבוהים של מוצקים מרחפים אשר מביאים למים עכורים ולריכוזי חמצן מומסים נמוכים בקרקעית המפרץ. מפרץ ג'מייקה נמצא בחלק הדרומי של המטרופולין של ניו יורק, והאזורים הגבוהים מסביב למפרץ, כמו גם חלק גדול מחצי האי רוקאווי. כל אלה נשלטים על ידי פיתוח עירוני למגורים, מסחר ותעשייה. המפרץ עצמו הופרע על ידי חפירות, מילוי ופיתוח. כ-49 קמ"ר מתוך 65 קמ"ר המקוריים של אדמת הביצות במפרץ מולאו, בעיקר סביב היקף המפרץ. שטחים נרחבים במפרץ נחפרו עבור תעלות שייט וכדי לספק מילוי לשדות התעופה ומיזמי בנייה אחרים. זה כולל את נמל התעופה הבינלאומי ג'ון פ. קנדי (הידוע בכינויו JFK Airport) בצד הצפון-מזרחי של המפרץ, כמו גם את שדה פלויד בנט ההיסטורי (אנ'), שעדיין לא פעיל, בצד המערבי. את המפרץ חוצים 3 גשרים מהיבשה אל חצי האי רוקאווי מכיוון כללי צפון וצפון-מזרח לדרום ודרום-מזרח (ראו המפה שבראש הערך): המזרחי ביותר הוא הגשר שנושא את מסילת הברזל של קו A וקו S של הרכבת התחתית של ניו יורק. הגשר האמצעי הוא גשר חוצה המפרץ (Cross Bay Bridge)(אנ') גשר אגרה הנושא את שדרות קרוס ביי בין Broad Channel לחצי האי רוקאווי; הגשר השלישי והמערבי ביותר הוא גשר מארין פארקוויי גיל הודג'ס ממוריאל שהוא גשר מעלית המחבר את שדרת פלטבוש שבברוקלין, עם חצי האי רוקאווי של המפרץ (ראו בפרק קישורים חיצוניים סרטונים של שלושת הגשרים הללו שבחלקם מבטים לנמל התעופה JFK). ב-1 במרץ 1962, מטוס בואינג 707 של חברת אמריקן איירליינס, התרסק בהמראה מנמל התעופה JFK, לאחר שההגה שלו נתקע. הוא התרסק לתוך אזור מרוחק של ביצות במפרץ ג'מייקה שהוא משמורת חיות הבר של מפרץ ג'מייקה. כל 95 האנשים שהיו על הסיפון נהרגו, כולל 87 נוסעים ו-8 אנשי צוות. ב-12 בנובמבר 2001, מטוס איירבוס A300 של חברת אמריקן איירליינס, התרסק לאחר ההמראה מנמל התעופה JFK, לאחר שהמייצב האנכי שלה נפרד במהלך הטיסה ונחת במפרץ ג'מייקה. המטוס התרסק לתוך שכונת בל הרבור, קווינס. כל 260 האנשים שהיו על הסיפון נהרגו, כמו גם חמישה אנשים נוספים על הקרקע. בשנת 2012, עיריית ניו יורק ושירות הפארקים הלאומיים חתמו על הסכם לניהול משותף של מפרץ ג'מייקה ושיקום הפארק והשטחים הירוקים שלו. סופת ההוריקן סנדי פקדה את העיר בעוצמה רבה באוקטובר 2012, גרמה לנזק של מיליארדי דולרים, והציפה אזורי חוף, כולל מפרץ ג'מייקה, עם גל סערה המוערך בגובה ש כל-2.5 מטרים. השפעת הוריקן סנדי חשפה את הפגיעות של תשתית החוף של העיר לנחשולי סערה, ועם תחזיות המצביעות על כך שתדירות סופות כאלה צפויה לעלות במהלך המאה הקרובה, העיר ניו יורק פרסמה ביוני 2013, את "ניו יורק חזקה ועמידה יותר" - דו"ח נרחב המתאר תוכנית לחיזוק ובנייה מחדש של תשתיות על מנת ליצור עיר המסוגלת יותר לעמוד בפני סערות עתידיות. מאוחר יותר באותה שנה, ראש העיר מייקל בלומברג, יחד עם שרת הפנים דאז, סאלי ג'וול, הכריזו על הקמת המכון למדע וחוסן של מפרץ ג'מייקה - קונסורציום רב-תחומי של שותפים אקדמיים, ממשלתיים וקהילתיים, המתואמים על ידי הסיטי יוניברסיטי של ניו יורק. המכון, ששמו שונה לאחר מכן למכון המדע והחוסן במפרץ ג'מייקה (SRIJB), שוכן כעת בברוקלין קולג', אך יעבור לבית קבוע בשדה פלויד בנט במהלך השנים הקרובות. מבט על מנהטן מחצי האי רוקאווי מבט אל נמל התעופה JFK מחצי האי רוקאווי גשר חוצה המפרץ (ג'מייקה) מבט אל גשר תלוי לא מזוהה (באזור NY/NJ) מחצי האי רוקאווי מדיה וקבצים בנושא מפרץ ג'מייקה בוויקישיתוף על קו A של הרכבת התחתית של ניו יורק, בחציית מפרץ ג'מייקה (סרטון - הנסיעה מצפון לדרום) גשר חוצה (ה)מפרץ ג׳מייקה במבט מקו הרכבת A מדרום לצפון (סרטון - הנסיעה מדרום לצפון - ברקע גשר גיל הודג'ס) מבט מרחוק מזרחה אל JFK בעת חציית מפרץ ג'מייקה (סרטון - הנסיעה מצפון לדרום) מבט מקרוב אל JFK בעת חציית המפרץ (ג'מייקה) (סרטון - הנסיעה מדרום לצפון) מבט נוסף מרחוק אל JFK שמראה ים ויבשה לסירוגין (סרטון - הנסיעה מדרום לצפון) ראו במפה משמאל, בקצה המערבי של המפרץ Rockaway Inlet אוטרופי, כלומר פריחת אצות מוגברת הגוזלת את החמצן מבעלי החיים קו S הוא שאטל המחבר את כל ההתיישבות שממערב לנקודה שבה קו A פונה בחצי האי רוקאווי מזרחה, לכיוון פאר רוקאוויי הנסיעה מתבצעת (ראו במפה בראש הערך) בין Hamilton Beach Park, לתחנת קו A בשם Broad Channel Station ולאורך הקו המסומן במפה. הגשר שרואים בסרטון במהופך, הוא גשר חוצה המפרץ - Cross Bay Bridge. Pollak, Michael, What Is Jamaica, Queens, Named After, The New York Times, July 6, 2014 Major Mark Park, NYC Parks - Official Website of the New York City Department of Parks & Recreation U.S. Fish & Wildlife Service, 1997, [https://www.nodc.noaa.gov/archive/arc0034/0071981/1.1/data/0-data/disc_contents/begin.htm Significant Habitats & Habitat Complexes of the New York Bight Watershed - Jamaica Bay and Breezy Point], Noaa.Gov Frederick R. Black, 2001, Jamaica Bay - A History Gateway National Recreation Area New York, New Jersey - Cultural Resource Management Study No. 3, National Park Service (להלן: Black) New York City Subway, MTA Fernanda Santos, For Whom the Bridge Toll Ends a Trip That's Free, New York Times, April 9, 2010 Marine Parkway-Gil Hodges Memorial Bridge, MTA Tides Hampering Hunt for Victims - Jetliner Toll 95 as Plane Falls in Bay, The Flight Path, Nov 16 2009 Aircraft Accident Report, National Transportation Safety Board, The Institute, Science Resilience Jamaica Bay Analysis of Storm-Tide Impacts from Hurricane Sandy in New York - Scientific Investigations Report 2015-5036, USGS Ning Lin et al., 2016, Hurricane Sandy’s Flood Frequency Increasing from Year 1800 to 2100, NLH - National Library of Medicine A Stronger, More Resilient New York, U.S. Climate Resilience Toolkit, 2013 Jamaica Bay Science And Resilience Institute Will Investigate Natural Storm Resistance Defenses, Bklyner, Aug 13, 2013